cryptonaut-in-exile: Gordie "Mr. Hockey" Howe's Battle with Dementia
Gordie Howe's Fight With Dementia Becomes Personal, Public:
Gordie Howe via SI Vault Tiso Blackstar ly groot verlies in ‘moeilike jaar’ | Netwerk24
Deur Petrus Malherbe 21 Oktober 2019 18:48
Die maatskappy het Maandagmiddag laat sy voorlopige resultate vir die boekjaar tot einde Junie uitgereik.
Daarvolgens het sy inkomste uit voortgesette bedrywe met 22,8% tot R2,3 miljard gedaal.
Die wesensverlies per aandeel het met meer as 160% tot R0,76 per aandeel toegeneem.
Die groep se totale verliese beloop R548 miljoen; 44,6% meer as ’n jaar gelede.
“Die groep het ’n moeilike boekjaar agter die rug,” gee die maatskappy toe in ’n oorsig van sy resultate.
Tiso Blackstar besit onder meer Sunday Times, Business Day, Financial Mail en Sowetan.
Die Mededingingskommissie het onlangs toestemming gegee dat hierdie en ander publikasies in sy stal aan Lebashe Investment verkoop mag word.
Die kontant en skuld wat hierdie publikasies nog oorhou, is nie in die groep se resultate verreken nie.
Tiso Blackstar het in die jaar onder oorsig wel sy belegging in Robor, ’n staalpypvervaardiger, afgeskryf en in die proses R133,6 miljoen verloor. Robor het op 2 Oktober aangekondig dat hy sy deure sluit. Tiso het ’n belang van 48% in die maatskappy besit.
Hirt & Carter, Tiso Blackstar se onderneming vir adverteerders en bemarkers, bly wel ’n ligpunt en het ’n toename van 17,5% in sy inkomste gesien.
Tiso Blackstar was Maandag teen marksluiting 2,9% hoër op R3,60 per aandeel.
Meer oor: Lebashe | Tiso Blackstar | Maatskappye | Mediagroep | Verlies | Media